Kentmanni tänav

Kentmanni tänav on tänav Tallinna Kesklinna linnaosas Sibulaküla, Südalinna ja Tatari asumis.http://www.eki.ee/knab/tallinn1.htm
pisi|püsti|Kentmanni tänav, vaade Liivalaia tänavalt
Kentmanni tänav algab Estonia puiesteelt, kulgeb kagusse ja lõppeb Liivalaia tänaval. Teisel pool Liivalaia tänavat kulgeb Kentmanniga enam-vähem samal suunal edasi Hospidali tänav. Kentmanni tänav on umbes 550 meetrit pikk ja täiesti sirge.Ekspresskataloog 2005, lk. 33
pisi|Sakala tänav 10 // Kentmanni 4, Sakala Ärimaja
pisi|Sakala ja Kentmanni tänava ristmik (2011)

Kentmanni tänav ristub järgmiste tänavatega: Sakala (risti), Rävala puiestee (risti), Allika (paremalt), Kauka (vasakult) ja Kentmanni põik (paremalt). Nende kõigi suhtes on Kentmanni tänav peatänav.
pisi|püsti|Kentmanni tänav, vaade Estonia puiesteelt (2011)
Kentmanni tänaval Kauka tänava ja Kentmanni põigu vahel asub Ameerika Ühendriikide Eesti saatkond. Saatkonna turvalisuse tagamiseks on pärast 2001. aasta 11. septembri terrorirünnakuid nende tänavate vahel autoliiklus keelatud, tõketega piiratud ja Kentmanni tänava see lõik on avatud üksnes jalakäijatele.

Tänava nimi
Kentmanni tänava nimi tulenes arvatavasti Kentmanni ja Sakala tänava nurgal asunud vaestekooli (Luthers Armenschule) juhataja Wilhelm Gottfried Kentmanni (1805–1889) nimest, kes töötas sealses koolis aastatel 1830–1874. Samas aga võib olla tänav saanud nime hoopiski tema poja Woldemar Friedrich Kentmanni (1833–1901) järgi, kes elas isaga samas majas. Kentmanni nimi oli tänavanimena kasutusel juba 1885. aastal.

Kentmanni tänav on kandnud ka Hospidali tänava (Hospitalstrasse) nime, sest see viis Priihospidali juurde. Hiljem ehitati sellele kohale Tallinna keskhaigla. Tänav on kandnud ka Jaan Kreuksi tänava nime aastatel 1940–1941 ja 1944–1989 ning Konstantin Pätsi tänava nime aastatel 1939–1940 ja 1941–1944. 1942. aastal oli see lühikest aega ka Hermann Göringi auks Göringstraße.

 Hoonestus 
Kentmanni tänava ja Estonia puiestee nurgal Eesti Panga kvartal
Kentmanni tänava ja Sakala tänava nurgal, Sakala tänav 1/3, Eesti Vabariigi Kaitseministeerium

Kentmanni tänav 4 // Sakala 10, Sakala Ärimaja
Kentmanni ja Sakala tänava nurgal asus Wilhelm Gottfried Gustav Kentmanni (1805–1889) asutatud Tallinna poeglaste vaestekool
Kentmanni tänav 6, 2014. aastal ehitatud kaheksakorruseline äri- ja eluhoone; Kentmanni tänav 6 algses hoones tegutses Tallinna LinnamisjonMis on Tallinna Linnamisjon?, Päewaleht, nr. 314, 17 november 1933
Kentmanni tänav 6b, algses EELK Oleviste kiriku nõukogule kuulunud hoones tegutses 1928. aastani Tallinna 24. algkool Robert Nerman, Kentmanni tänava majas kihas vilgas koolielu, www.postimees.ee, 5. jaanuar 2007, siis Tallinna Linna Saksa Tütarlaste Humanitaargümnaasium (Tallinna linna III (saksa) tütarlaste gümnaasium)K1085 Tallinna linna III (saksa) tütarlaste gümnaasiumi hoone ja Tallinna Saksa Tütarlaste Eragümnaasium; 1940. aastast Tallinna Naistööstusõpilastekool; 1944. aastast tegutsesid Kreuksi 6b hoones eri vahetustes Tallinna 1. ja 2. Naiskutsekool, mis 1944. aastal ühendati Tallinna Käsitööstuslikuks Tehnikumiks ning nimetati 1945. aastal Tallinna Kergetööstuse Tehnikumiks; Tallinna Kergetööstuse Tehnikumi järel tegutses hoones 1961. aastani metallitöölisi ette valmistav Tööstuskool nr 2; aastal 1962 alustas hoones tegevust Linnakutsekool nr 2, kus õpetati autojuhte, kinomehaanikuid ja sidemontööreNOORED, ASTUGE KUTSEKOOLIDESSE!. LINNA KUTSEKOOL Nr. 2, Tallinn, Kreuksi t 6-b, Spordileht, nr. 51, 28 juuni 1965, hiljem lisandus automaattelefonijaama elektrikute, fotograafide ja radiofikatsiooniseadmete elektrikute ettevalmistamine; 1970. aastast nimetati hoones tegutsenud Linnakutsekool nr 2 Tehnikakooliks nr 2 ja 1988. aastal Tallinna Sidekooliks; 1988. aastal koliti Tallinna Sidekool Lasnamäele Partisani 10 vastvalminud õppehoonesse
Kentmanni tänava ja Rävala puiestee nurgal, Rävala puiestee 11/13/15, Teadlaste maja

Kentmanni tänav 7 korterelamu, Kentmanni ja Kauka nurgal
Kentmanni tänav 9 korterelamu, Kentmanni ja Kauka nurgal
Kentmanni tänav 10 korterelamu; hoone esimese korruse äripinnal asub kauplus (algselt Tallinna I Toidukaubastu kauplus Riia)
Kentmanni tänav 11a, 11b ja 11c korterelamud
Kentmanni tänav 13, ümberehitatud hoones asub Hestia Hotel; Eesti NSV ajal asus hoones (aadressiga J. Kreuksi tänav 13) ELKNÜ piirkondlik ELKNÜ Lenini Rajooni Komitee, EKP Harju Rajooni KomiteeTööpartei vilistab justiitsministeeriumi nõudmistele, www.postimees.ee, 4. august 1997, hiljem Harju Maakohtu Kentmanni Kohtumaja 
Kentmanni tänav 17, kahekorruseline korterelamu
Kentmanni tänav 18, 1956. aasta ehitatud viiekorruseline korterelamu
Kentmanni tänav 19, 1932. aastal arhitekt Karl Tarvase projekti järgi valminud korterelamuLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 31
Kentmanni tänav 20, Ameerika Ühendriikide Suursaatkond Tallinnas; 1930. aastal valminud arhitektide Herbert Johansoni ja Ferdinand Gustav Adoffi projekti järgi ehitatud Alfred Kalmu maja; hoones asusid juba selle valmides Ameerika Ühendriikide, Rootsi ja Poola saatkond;Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 30 Eesti NSV ajal asus hoones (aadressiga J. Kreuksi tänav 20) ELKNÜ Keskkomitee 
Kentmanni tänav 20a, ehitatud algselt kui Eesti Panga ametnike elumaja, Kentmanni ja Kentmanni põigu nurgal
Kentmanni tänav 21 // Liivalaia 27 // Kaupmehe 14 korterelamu, Kentmanni ja Liivalaia nurgal
Kentmanni tänav 22 ja 24, korterelamud
Kentmanni tänav 28, kavandatavRein Murula Arhitektuuribüroo. Kentmanni tn. 28 hoonestusettepanek, vaadatud 06.03.2016 korterelamu
Kentmanni tänav 32a, 1935. aastal arhitekt Eugen Sachariase projekteeritud, algselt Konstantin Brandiesi üürimaja; tänapäeval korterelamu
Kentmanni ja Liivalaia nurgal asuv Liivalaia 25 korterelamu

 Galerii 

 Viited 

Välislingid

Tallinna kesklinnas avati Sakala ärihoone, www.e24.ee, 6. november 2013

Kategooria:Kesklinna linnaosa tänavad